ניתוח ההתאמה המגדרית הראשון במדינה התרחש בשנת 1942, כאשר גבר טרנסג'נדר שינה לאחר מכן את מינו החוקי לזכר. בשנים האחרונות, דווח כי בסביבות 50–60 אזרחים צ'כים עוברים ניתוחים אלה מדי שנה במדינה.
על מנת להיות מכוסה בקופת חולים, בקשה לשינוי סמני מגדר וטיפול נבדקת על ידי ועדה במשרד הבריאות. לאחר האישור עובר הפונה שנה של טיפול הורמונלי ולאחריו שנה של חיים בתפקיד החברתי של המגדר השני בהם לבישת בגדי מגדרו המועדף אשר מתואר כ-"לבוש הולם". לאחר טיפול בן שנתיים זה, ניתן לשנות את איברי המין של הפונה בהעברת ניתוח.
שירות צבאי.
מאז 1999, החוק הצ'כי אוסר על אפליה על רקע נטייה מינית בצבא צ'כיה.
בשנת 2004, הצבא סירב להכניס לשירות בכוחותיו את ירוסלבה ברוקשובה, אישה טרנסג'נדרית אשר עברה בעבר שינוי מגדר רשמי, על פי הערכת רופאים. עם זאת, דובר צבאי הצהיר כי סיבת דחייתה "לא הייתה זהותה הטרנסג'נדרית". גיוס טרנסג'נדרי נוסף נדחה כעשור לאחר מכן בשנת 2014 בשל "הפחתה לכאורה במורל של יחידות קרביות". מאז 2015, זהות טרנסג'נדרית של מועמדים ומועמדות לשירות איננה נחשבת כרלוונטית לשירות הצבאי.
תרומת דם.
גברים הומוסקסואלים וביסקסואלים רשאים לתרום דם בצ'כיה לאחר תקופת דחייה של שנה אחת.
תנאי מחיה.
בניגוד למגבלות של העידן הקומוניסטי, צ'כיה הפכה למדינה בעלת מעמד קהילת הלהט"ב המפותח ביותר מאז מהפכת הקטיפה ב-1989, ומוגדרת כאחת המדינות הידידותיות ביותר לחברי הקהילה באיחוד האירופי. רמות קבלה אלה הפכו עם השנים לרחבות מבעבר, כתוצאה מרמות נמוכות של אמונה דתית במדינה, במיוחד בהשוואה לשכנתה פולין. ישנה קהילת להט"ב רחבה בבירה פראג, המשמשת כאבן מרכז לנוער הקהילה במדינה. ברחבי העיר ישנה סצנת חיי לילה הומוסקסואלית גדולה ומפותחת, המרוכזת במיוחד סביב רובע וינוהרדי, עם לפחות כ-20 ברים ומועדונים לצד 4 סאונות שונות. בסוף 2010 הוצג מדריך ומפת התיירים הראשונה שהופקו באופן רשמי עבור הבירה הצ'כית, אשר הופק על ידי שירות המידע של פראג, בחסות מועצת העיר פראג לתיירי להט"ב. מקומות הפונים עבור קהל הקהילה מפוזרים בערים אחרות בצ'כיה אם כי בפחיתות מהבירה.
בספטמבר 2009, הקים העיתונאי ג'יקוב סטארי את מגזין הלייף סטייל, "LUI", המכוון לקהילת הלהט"ב הצ'כית.
העיר השנייה בגודלה במדינה, ברנו, מארחת מדי שנה בחודש נובמבר מאז שנת 2000 את פסטיבל ההומואים והלסביות השנתי, "Mezipatra", עם הקרנות לצד ערים נוספות. בשנים 2008, 2009 ו-2010 התקיים בעיר פסטיבל להט"ב, בעוד מצעד הגאווה הראשון של פראג התקיים באוגוסט 2011 בתמיכה רשמית של ראש העיר בוהוסלב סובודה ופוליטיקאים נוספים. עם זאת, האירוע משך מספר תגובות שליליות מקבוצות שמרניות דתיות והימין הקיצוני. מהדורתו השנייה בעיר התקיימה באוגוסט 2012, וביססה מאז את המסורת של קיומו מדי שנה.
גל T
באלקטרוקרדיוגרפיה, גל T באק"ג מייצג את הרה-פולריזציה של החדרים. נהוג לחלק את גל ה-T לחלקו הראשון (עד הקודקוד) הנמצא יחד עם מקטע ST בתקופה הרפרקטורית המוחלטת ואת חלקו השני (מהקודקוד עד הסוף) לתקופה רפרקטורית יחסית. במצב תקין, גל ה-T הוא חיובי במרבית הלידים באק"ג, שכן הזרם בגל ה-T הוא שלילי ועובר לכיוון ההפוך מזרם הדה-פולריזציה של הלב ועקב השליליות הכפולה, הוא מוצג כגל חיובי. עם זאת, גל T שלילי הוא מצב נורמלי בליד AVR וב-V1 גל ה-T עשוי להיות חיובי, שלילי או בי-פאזי. בנוסף, לעיתים גל ה-T יכול להיות שלילי באופן מבודד בלידים III, aVL או aVF.
גל T שלילי (המכונה גם "גל T הפוך") נחשב לא תקין אם ההיפוך עמוק יותר מ-1 מ"מ בתרשים האק"ג. גלי T הפוכים בלידים שאינם V1 עד V4 נמצאו כקשורים לסיכון מוגבר למוות ממקור לבבי. גלי T הפוכים הקשורים לסימנים ותסמינים לבביים (כאבים בחזה ואוושה לבבית) מרמזים על איסכמיה בשריר הלב. תסמונת ולנס הנגרמת כתוצאה מפגיעה בעורק היורד האחורי, גורמת להופעה של גלי T הפוכים סימטריים ב-V2-4 בעומק של יותר מ-5 מ"מ ב-75% מהמקרים, בעוד ש ב-25% מהמקרים הנותרים תהיה מורפולוגיה בי-פאזית של גלי T. שינויים אופייניים בקרדיומיופתיה היפרטרופית יכללו היפוך גלי T גדולים בלידים הצדדיים I, aVL, V5 ו-V6. במקרים של עיבוי חדר ימין, גלי T הופכים יהיו בלידים V1-3. שינויים דומים יופיעו בחסם צרור הולכה שמאלי וימני. בתסחיף ריאתי, גל T יכול להיות הפוך סימטרית בלדים V1-4, אך סינוס טכיקרדיה היא בדרך כלל הממצא השכיח יותר. היפוך גלי T קיים רק ב-19% מהמקרים של תסחיף ריאתי קל, וב-85% מהמקרים בתסחיף ריאתי חמור. בנוסף, היפוך גלי T יכול להתקיים גם בלידים III ו-aVF.
שני הגורמים העיקריים לגלי T בי-פאזים הם איסכמיה בשריר הלב והיפוקלמיה כשבאיסכמיה גלי ה-T עולים ואז יורדים ובהיפוקלמיה הם יורדים ואז עולים. גל T נחשב שטוח כאשר הוא בין -1.0 מ"מ ל-+1.0 מ"מ גובה בתרשים האק"ג. היפוקלמיה או טיפול בדיגיטליס עלול לגרום לגל T שטוח עם גל U בולט. ככל שההיפוקלמיה מחמירה בהדרגה, גל T הופך שטוח יותר בעוד שגל U הופך בולט יותר, עם צניחה עמוקה יותר של מקטע ST. בהרעלת דיגיטליס, תהיה צניחת מקטע QT, גל T שטוח וגל U בולט עם מרווח QT קצר.
Ascomycota
משוואת המשאבה והטורבינה של אוילר
משוואות המשאבה והטורבינה של אוילר הן המשוואות הבסיסיות ביותר בתחום תכנון הטורבינות. משוואות אלו מושלות בהספק, בנצילות ובגורמים אחרים המכתיבים את התכנון של טורבינות. בעזרתן של משוואות אלו העומד ההידראולי שיוצרת משאבה או טורבינה ניתן לחישוב בקלות. הן נוסחו על ידי לאונרד אוילר באמצע המאה ה-18.
המשוואות.
המומנט הפועל על הלהבים הוא:
ההספק הוא:
והעומד ההידראולי המתפתח הוא:
כאשר formula_4 היא צפיפות הזורם, formula_5 היא הספיקה הנפחית של המשאבה, formula_6 הם הרדיוס הפנימי והחיצוני של המשאבה, formula_7 הם המהירויות המשיקיות של הזורם בכניסה (כלומר ברדיוס הפנימי) וביציאה (ברדיוס החיצוני) מהמשאבה, formula_8 היא המהירות הזוויתית של הלהבים, ו-formula_9 הן המהירויות הקוויות של סיבוב הלהבים בחלקם הפנימי והחיצוני בהתאמה.
מבט ראשוני במשוואות עשוי ליצור רושם שאין במשוואות אלו מספיק מידע כדי לנבא את פרמטרי העבודה של המשאבה, שכן הספיקה הנפחית formula_5 אינה נתונה, אולם תאוריית אוילר מתארת גם כיצד ניתן לנבא את הספיקה בתלות במאפיינים הגיאומטריים של הלהבים. נמחיש זאת עם דוגמה חישובית.
חישוב ההספק של מדחף אונייה.
נחשב את ההספק הנדרש ממדחף אונייה, המורכב מלהבים המסתובבים במהירות זוויתית formula_8, בעלי רדיוס פנימי וחיצוני formula_6 בעלי עובי formula_13 (כלומר הלהבים המסתובבים מגדירים גליל בגובה formula_13), וזווית להב פנימית וחיצונית formula_15, כאשר זוויות הלהב מוגדרות ביחס לכיוון המשיקי. נניח כי המים אינם דחיסים וכי צמיגותם אינה משמעותית.
נחשב את הספיקה הנפחית formula_5. במערכת הייחוס של הלהב המסתובב, אם הזוויות של משטח הלהב הן כאלה שהזווית בין כיוון המהירות הקווית שלו לבין הכיוון המקביל למשטח היא קטנה מזווית ההזדקרות, אז הזרימה המציפה את הלהב (במערכת הייחוס של הלהב המסתובב, הזורם הוא שנע) תצליח לעקוב אחרי המתאר הגאומטרי של הלהב. לכן, הקשר בין המהירות הרדיאלית של הזורם ברדיוס הפנימי של המשאבה, שנסמנה formula_17, לבין המהירות המשיקית שלו (אותה סימנו formula_18), הוא משיקולים קינמטיים:
קשר זה נובע מכך שבמערכת הייחוס של הלהב, לאחר שהזרימה המציפה פוגעת בו היא עוקבת במדויק אחרי המתאר שלו, ולכן במערכת הייחוס האבסולוטית (במערכת המעבדה) הזרימה תתקדם בכיוון הרדיאלי באותו קצב כמו נקודה הנעה במעלה הלהב תוך כדי שהיא נעה בכיוון המשיקי במהירות formula_18. מכיוון ש-formula_21, נקבל שהספיקה הנפחית היא:
המומנט שפועל על המדחף הוא:
וההספק הוא:
חצי האי בורגס
חצי האי בורגס (באנגלית: Burgas Peninsula ; בבולגרית: полуостров Бургас) הוא חצי אי המכוסה ברובו קרח, המהווה את הקצה המזרחי של האי ליווינגסטון באיי שטלנד הדרומיים, שבאנטארקטיקה.
אורכו של חצי האי 10 קילומטרים לכיוון מזרח - צפון-מזרח לכיוון נקודת רנייר.
רוחבו של חצי האי 4.7 קילומטרים.
חצי האי גובל ב-מפרץ מון, מפרצון ברואיקס ומעבר מוגלה שמצפון לחצי האי;
ובמצר ברנספילד שמדרום - דרום-מזרח לחצי האי.
בחצי האי מצוי רכס דלצ'ב, המהווה חלק מהרי טנגרה.
היסטוריה.
מיפוי חצי האי.
חצי האי מופה לראשונה על ידי סוקרים בריטיים בשנת 1822; לאחר מכן מופה בשנית על ידי סוקרים בריטיים בשנת 1968; סוקרים צ'יליאניים בשנת 1971; ארגנטינאים בשנת 1980, ספרדים בשנת 1991, ועל ידי הסקר הטופוגרפי הבולגרי Tangra 2004/05 ומיפוי נוסף על ידי סוקרים בולגריים בשנת 2005 ובשנת 2009.
מקור השם.
חצי האי בורגס קרוי על שם העיר הבולגרית בורגס - עיר נמל בדרום מזרח בולגריה, לחופי הים השחור, בירת מחוז בורגס.
וכן על שם חברת הדיג אושן פישריס – בורגס (Ocean Fisheries – Burgas) שספינותיה פעלו במימי איי ג'ורג'יה הדרומית, איי קרגולן, איי אורקני הדרומיים, איי שטלנד הדרומיים וחצי האי אנטארקטי בין השנים 1970 ועד תחילת שנות ה-90 של המאה ה-20. הדייגים הבולגרים, הם החלוצים של תעשיית הדיג המודרנית באנטארקטיקה.
אברהם אלחדד
הרב אברהם אלחדד (ג' באלול תש"א, 26 באוגוסט 1941 – י"ח בכסלו תשפ"ב, 22 בנובמבר 2021) שימש כראש מוסדות "אוצר התורה" במשך 50 שנה בעיר סרסל הסמוכה לפריז שבצרפת.
קורות חייו.
נולד בעיר פאס שבמרוקו לאביו רבי יהודה ואימו ג'מילא אלחדד, בבחרותו למד בישיבת עץ חיים בעיר טנג'יר.
בשנת 1964 מונה לנהל את הישיבה התיכונית שבעיר טנג'יר.